American Sniper

American Sniper nggih punika filem drama biografi yuda Amérikah Sarékat ingkang dipundamel taun 2014. Filem punika dipunarahaken déning Clint Eastwood kanthi juru damel Bradley Cooper, Clint Eastwood, Andrew Lazar, Robert Lorenz lan Peter Morgan. Skénario kagem filem punika kaanggit déning Jason Hall adhedhasar saking buku American Sniper anggitanipun Chris Kyle, Scott McEwen lan Jim DeFelice. Wondéné juru paraga ingkang kadhapuk maragani film punika antawisipun Bradley Cooper lan Sienna Miller.

Filem American Sniper dipungiyaraken kaping pisan nalika adicara pahargyan Festival Lembaga Film Amerika ing surya 11 November 2014 American pikantuk pangalembana saking para juru kritik film.

Juru paraga 

 Bradley Cooper minangka Chris Kyle
 Sienna Miller minangka Taya Renae Kyle
 Max Charles minangka Colton Kyle
 Luke Grimes minangka Marc Alan Lee
 Kyle Gallner minangka Goat-Winston
 Sam Jaeger minangka Kapten Martens
 Jake McDorman minangka Ryan "Biggles" Job
 Cory Hardrict minangka Dandridge / D
 Navid Negahban minangka Sheikh Al-Obodi
 Eric Close minangka agen DIA Snead
 Eric Ladin minangka Squirrel
 Rey Gallegos minangka Tony
 Kevin Lacz minangka Dauber
 Brian Hallisay minangka Kapten Gillespie
 Ben Reed minangka Wayne Kyle
 Elise Robertson minangka Debby Kyle
 Keir O'Donnell minangka Jeff Kyle
 Marnette Patterson minangka Sarah
 Leonard Roberts minangka instruktor Rolle
 Sammy Sheik minangka Mustafa
 Mido Hamada minangka The Butcher

Pangandikanipun juru kritik 
Filem American Sniper pikantuk pangalembana saking para juru kritik. Adhedhasar saking Rotten Tomatoes, filem pikantuk pangalem dumugi 72%, saking 266 pambiji, kanthi rata-rata 6.9/10. Wondéné Metacritic ngedalaken pratelan, filem pikantuk  72 saking 100, adhedhasar saking 48 juru kritik, ingkang negesaken bilih filem punika saé. Sawetawis miturut CinemaScore, filem pikantuk biji "A+" saking para pamirsa ing antawisipun biji A+ dumugi F.

Box office 
Filem American Sniper ngempalaken arta dumugi 350,126,372 ing Amérika Ler lan $197,300,000 saking negari sanèsipun. Wondéné gunggung arta ingkang makempal dumugi $547,426,372, nglangkungi arta ingkang dipundalaken kagem ndamel filem, nggih punika $58.8 juta.

Ing pamirsan pungkasan peken winatesan, filem pikantuk $633,456, dumunung wonten ing urutan kaping 22 box office. Nanging, ing pungkasan peken mboten winatesan, ngempalaken $89,269,066, ngancik nginggil piyambak wonten box office.

Rujukan

Pranala njawi 

 
 
 
 

Filem berbahasa Inggris
Filem biografi
Filem drama
Filem perang
Filem Amérikah Sarékat taun 2014
Filem Amérikah Sarékat